**Ministru kabineta noteikumu projekta**

**„Grozījumi Ministru kabineta 2014. gada 12. augusta noteikumos Nr. 461** „**Prasības pārtikas kvalitātes shēmām, to ieviešanas, darbības, uzraudzības un kontroles kārtība”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Pārtikas aprites uzraudzības likuma 4. panta divpadsmitā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošajos Ministru kabineta 2014. gada 12. augusta noteikumos Nr. 461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība” noteiktas prasības pārtikas kvalitātes shēmām.  Tā kā pārtikas kvalitātes shēmā var iesaistīties tikai jau pārtikas apritē iesaistīti uzņēmumi, kas ir reģistrēti Pārtikas un veterinārajā dienestā (turpmāk – PVD), operatora identifikācijai iesniegumā, piegādātāju sarakstā vai pārskatā nav nepieciešams norādīt kontaktpersonas personas kodu, tādēļ jāprecizē iesnieguma, piegādātāju saraksta un pārskatu veidlapas. Tā kā projekts neparedz jaunu pakalpojumu ieviešanu, Pārtikas un veterinārais dienests nodrošinās veidlapu aktualizāciju iestādes tīmekļvietnē un portālā Latvija.lv.  Atbilstoši precizētajiem normatīvajiem aktiem, kuros noteikta lauksaimniecības produktu integrētās audzēšanas, uzglabāšanas, marķēšanas un kontroles kārtība, nepieciešams redakcionāli precizēt prasības augļu un dārzeņu pārstrādes produktu izejvielu audzētājam, operatoram – primāro produktu ražotājam. Ministru kabineta 2017. gada 14. marta noteikumos Nr. 149 “[Grozījumi Ministru kabineta 2015. gada 7. aprīļa noteikumos Nr. 171 "Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā"](https://likumi.lv/ta/id/289653-grozijumi-ministru-kabineta-2015-gada-7-aprila-noteikumos-nr-171-noteikumi-par-valsts-un-eiropas-savienibas-atbalsta-pieskirsan...)” (turpmāk – noteikumi Nr. 171) ir noteikts, ka no 2018. gada 1. janvāra lauksaimniekam, kas dārzkopībā izmanto vidi saudzējošas metodes, ir jāievēro normatīvajos aktos par lauksaimniecības produktu integrētās audzēšanas, uzglabāšanas, marķēšanas un kontroles kārtību noteiktās vispārīgās prasības, un šīs prasības vairs netiek minētas noteikumos Nr. 171.  Tā kā nacionālās pārtikas kvalitātes shēmu produktu sortiments arvien paplašinās, nepieciešams noteikt mikrobioloģiskos rādītājus tādiem produktiem kā tvaicēti un vārīti dārzeņi un dārzeņu konservi. Šīs prasības noteiktas galaproduktiem, tāpēc kvalitātes rādītāju noteikšana marinētu dārzeņu marinādēm nav būtiska un attiecīgās normas ir svītrojamas. Lai novērstu normatīvā akta prasību interpretāciju, precizētas prasības, kas nosaka bordo krāsas norādes lietošanu marķējumā putnu gaļai, t.i., svaiga gaļa un subprodukti marķējami ar bordo krāsas norādi, ja pilns pārstrādes cikls – gan kaušana, gan sadalīšana – notiek vienā Eiropas Savienības valstī vai reģionā, kas saskaņā ar zīmes atveidošanas prasībām tiek norādīts zīmes apakšmalā.  Ievērojot minēto, ir sagatavots Ministru kabineta noteikumu projekts „Grozījumi Ministru kabineta 2014. gada 12. augusta noteikumos Nr. 461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība”” (turpmāk – noteikumu projekts), kas pilnībā atrisinās minētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Vairāk nekā 5656 pārtikas kvalitātes shēmās iesaistītie dalībnieki |
| 2. | Tiesiskā regulējuma ietekme uz tautsaimniecību un administratīvo slogu | Ražotājiem dota iespēja ražot kvalitatīvus vietējos produktus un piedalīties pārtikas kvalitātes shēmās, kā arī patērētājiem saņemt kvalitatīvus vietējos produktus. Normu ieviešana patērētājiem dos iespēju saņemt vairāk jaunu pārtikas kvalitātes shēmu produktu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļvietnē [www.zm.gov.lv](http://www.zm.gov.lv) sabiedriskai apspriešanai laikā no 24.10.2018. līdz 02.11.2018. |
| 2. | Sabiedrības līdzdalība projekta izstrādē | Noteikumu projekts tika nosūtīts saskaņošanai biedrībām „Lauksaimnieku organizāciju sadarbības padome”, „Zemnieku saeima”, „Latvijas Lauksaimniecības kooperatīvu asociācija” un „Latvijas Pārtikas uzņēmumu federācija”. |
| 3. | Sabiedrības līdzdalības rezultāti | Pēc publicēšanas Zemkopības ministrijas tīmekļvietnē no **24.10.2018.** līdz **02.11.2018.** ikvienam sabiedrības pārstāvim bija iespēja sniegt viedokli, iebildumus un priekšlikumus par sagatavoto noteikumu projektu. Laikā, kad projekts bija pieejams Zemkopības ministrijas tīmekļvietnē, komentāri netika saņemti. „Lauksaimnieku organizāciju sadarbības padome”, „Zemnieku saeima”, „Latvijas Lauksaimniecības kooperatīvu asociācija” un „Latvijas Pārtikas uzņēmumu federācija” noteikumu projektu saskaņoja bez iebildumiem. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz dienesta funkcijām un struktūru. |
| 3. | Cita informācija | Nav |

Zemkopības ministrs K. Gerhards

Dzerkale 67027404

[Ginta.Dzerkale@zm.gov.lv](mailto:Ginta.Dzerkale@zm.gov.lv)